Lazkuako behatokia

Lazkuako behatokia balkoi natural luze bat da, San Fausto mendiguneko hormatzar batean dagoena, Deierriko Eraul kontzejuan, Nafarroa Garaian. Urederra haranera talaia bikaina eskaintzen du.

Goiko terrazan, Lazkuako behatoki naturalaren amaieran, gurutze handi bat dago. Inguruan dauden hormetan ohikoa da jendea eskalatzen ikustea. Malkorrak Eozenoko kareharriz osatuta daude (58-37 milioi urte). Hormen jatorria itsasoko sedimentuetan dute eta ondorioz, erraza da horiek osatzen dituzten fosilak antzematea.

Inguru horietan hainbat herrixka gotortu ziren Burdin Aroan. Haitzen defentsak eta ibarrarekiko zuen kokaleku pribilegiatuak ematen zizkioten aukerez baliatuz, lehen gotorleku txikia Bargagorriako haitzean egon omen zen K. a. VII. mendetik IV. mendera arte; ondoren, Altikogañako haitzera lekualdatu zen.

 Irudiak 

 Erreferentziak 

 Ikus, gainera 
 Eraulgo artea

 Kanpo estekak 
 Arrizabalaga, Mikel. «Lazkuako behatokia» Berria

Kategoria:Eraul
Kategoria:Deierri
Kategoria:Allin
Kategoria:Behatokiak